stanford-oval/wikipedia huggingface dataset:
คณะเทคโนโลยีการเกษตร มหาวิทยาลัยกาฬสินธุ์
ประวัติ

ตามพระราชบัญญัติมหาวิทยาลัยเทคโนโลยีมงคล พ.ศ. 2548 ตามมาตรา 36 แห่งพระราชบัญญัติการศึกษาแห่งชาติ พ.ศ. 2542 บัญญัติให้สถานศึกษาของรัฐที่จัดการศึกษาระดับปริญญาเป็นนิติบุคคล สามารถพัฒนาระบบการบริหารและการจัดการเป็นของตนเองมีความคล่องตัว มีเสรีภาพทางวิชาการและอยู่ภายใต้การกำกับดูแลของสภามหาวิทยาลัย มหาวิทยาลัยเทคโนโลยีราชมงคลอีสาน เป็น 1 ใน 9 มหาวิทยาลัยเทคโนโลยีราชมงคล ประกอบด้วย 5 วิทยาเขต คือ ศูนย์กลาง มทร.อีสาน นครราชสีมา วิทยาเขตสกลนคร วิทยาเขตสุรินทร์ วิทยาเขตขอนแก่นและวิทยาเขตกาฬสินธุ์
วันที่ 27 พฤศจิกายน พ.ศ. 2549 ได้มีการจัดตั้งส่วนราชการในมหาวิทยาลัยเทคโนโลยีราชมงคลอีสาน และคณะเทคโนโลยีอุตสาหกรรมเกษตรก็ถูกจัดตั้งขึ้นภายใต้สังกัดวิทยาเขตกาฬสินธุ์
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ความรวมกับมหาวิทยาลัยราชภัฏกาฬสินธุ์ จัดตั้งเป็น มหาวิทยาลัยกาฬสินธุ์ จึงทำให้คณะสังกัด มหาวิทยาลัยกาฬสินธุ์ตั้งแต่นั้นมา
คณะเทคโนโลยีอุตสาหกรรมเกษตร เป็นคณะหนึ่งของมหาวิทยาลัยกาฬสินธุ์ ประกอบด้วย 2 กลุ่มสาขาวิชา คือ กลุ่มสาขาวิชาการเกษตร มี 4 สาขาวิชา กลุ่มวิทยาศาสตร์และเทคโนโลยี มี 5 สาขาวิชา ให้บริการด้านวิชาชีพทางสายเทคโนโลยีการเกษตร และสายวิทยาศาสตร์และเทคโนโลยี ในระดับประกาศนียบัตรวิชาชีพชั้นสูง ระดับปริญญาตรี และระดับปริญญาโท เพื่อส่งเสริมการศึกษาด้านวิชาชีพทางด้านเทคโนโลยีเชิงบูรณาการให้มีความเข้มแข็ง จัดการเรียนการสน การวิจัย บริการทางวิชาการ และทำนุบำรุงศิลปวัฒนธรรม
ผลิตบัณฑิตที่มีความสามารถในการใช้เทคโนโลยี มีคุณธรรม มีทักษะในการทำงานเป็นทุนมนุษย์ (Human capital) และปฏิบัติงานได้อย่างมืออาชีพ เป็นที่พึ่งของประชาชนในพื้นที่ เพิ่มโอกาสในการศึกษาต่อด้านวิชาชีพจนถึงระดับปริญญาต่อไป
ในปี พ.ศ. 2561 ได้แยกส่วนของสาขาวิชาทางด้านวิศวกรรมศาสตร์และเทคโนโลยีอุตสาหกรรมออกไปจัดตั้งเป็นคณะวิศวกรรมศาสตร์และเทคโนโลยีอุตสาหกรรม และได้เปลี่ยนชื่อจากคณะเทคโนโลยีอุตสาหกรรมเกษตร เป็นคณะเทคโนโลยีการเกษตร
หลักสูตรที่เปิดสอน

| หลักสูตรที่เปิดสอนในคณะเทคโนโลยีการเกษตร มหาวิทยาลัยกาฬสินธุ์> ระดับประกาศนียบัตรวิชาชีพชั้นสูง | หลักสูตรที่เปิดสอนในคณะเทคโนโลยีการเกษตร มหาวิทยาลัยกาฬสินธุ์> ระดับปริญญาตรี | หลักสูตรที่เปิดสอนในคณะเทคโนโลยีการเกษตร มหาวิทยาลัยกาฬสินธุ์> ระดับปริญญาโท | หลักสูตรที่เปิดสอนในคณะเทคโนโลยีการเกษตร มหาวิทยาลัยกาฬสินธุ์>  |
| --- | --- | --- | --- |
|  หลักสูตรประกาศนียบัตรวิชาชีพชั้นสูง (ปวส.) สาขาวิชาสัตวศาสตร์  สาขาวิชาพืชศาสตร์  สาขาวิชาประมง  สาขาวิชาเทคโนโลยีการอาหาร |  หลักสูตรวิทยาศาสตรบัณฑิต (วท.บ.) สาขาวิชาพืชศาสตร์  สาขาวิชาสัตวศาสตร์  สาขาวิชาประมง  สาขาวิชาเทคโนโลยีชีวภาพทางการเกษตร  สาขาวิชาเทคนิคการสัตวแพทย์  สาขาวิชาวิทยาศาสตร์และเทคโนโลยีการอาหาร  สาขาวิชานวัตกรรมเกษตร |  หลักสูตรวิทยาศาสตรมาบัณฑิต (วท.ม.) สาขาวิชาเทคโนโลยีการผลิตสัตว์  สาขาวิชาเทคโนโลยีการเกษตร  สาขาวิชาเทคโนโลยีชีวภาพ |  |
คณะองคมนตรี

คณะองคมนตรี (อังกฤษ: privy council) คือ กลุ่มบุคคลหรือหน่วยงานที่ให้คำปรึกษาแก่ประมุขแห่งรัฐ โดยปกติแล้ว (แต่ไม่เสมอไป) ในประเทศที่ปกครองแบบราชาธิปไตย คำว่า "องคมนตรี" ในภาษาอังกฤษ "privy" (หรือภาษาฝรั่งเศส privé) หมายถึง "ส่วนตัว" หรือ "ลับ" ด้วยเหตุนี้ คณะองคมนตรีในอดีตจึงมักจะเป็นกลุ่มที่ปรึกษาศาล ที่ได้รับความไว้วางใจ และ/หรือใกล้ชิดมากที่สุดของกษัตริย์ ซึ่งจะให้คำปรึกษาที่รักษาเป็นความลับในเรื่องกิจการรัฐ แม้จะมีการยกเลิกระบอบกษัตริย์แล้ว แต่คณะองคมนตรีบางแห่งยังคงดำเนินการอยู่ ในขณะที่บางสภาจะยุบ และ แยกออกไป ส่งผลให้ระบบกษัตริย์ดำรงอยู่ต่อไปได้โดยไม่ต้องมีสภามงกุฎลับ
ประเทศที่มีสภาองคมนตรีหรือองค์กรเทียบเท่าในปัจจุบัน เช่น สหราชอาณาจักรบริเตนใหญ่และไอร์แลนด์เหนือ, ประเทศแคนาดา, ราชอาณาจักรเดนมาร์ก, ราชอาณาจักรตองงา และ ราชอาณาจักรไทย
องคมนตรี > คณะองคมนตรีที่ยังปฏิบัติหน้าที่

| รัฐบาล | คณะองคมนตรี |
| --- | --- |
 เบลเยียม: สภามงกุฎแห่งเบลเยียม
 ภูฏาน: รัฐธรรมนูญแห่งภูฏาน
 บรูไน: องคมนตรีของบรูไน
 เขมร: สภาที่ปรึกษาองคมนตรีสูงสุด
 แคนาดา: สภาองคมนตรีของกษัตริย์แคนาดา
 เดนมาร์ก: คณะกรรมการกฤษฎีกา (เดนมาร์ก)
 โมนาโก: สภามงกุฎแห่งโมนาโก
 เนเธอร์แลนด์: สภาแห่งรัฐ (เนเธอร์แลนด์)
 นอร์เวย์: คณะกรรมการกฤษฎีกา (นอร์เวย์)
 สเปน: สภาแห่งรัฐสเปน
 ประเทศไทย: คณะองคมนตรีไทย
 ตองงา: องคมนตรีแห่งตองงา
 สหราชอาณาจักร: สภาองคมนตรีแห่งสหราชอาณาจักร
องคมนตรี > คณะองคมนตรีที่ถูกยุติบทบาท

| สถาบันกษัตริย์ | คณะองคมนตรี | หมายเหตุ |
| --- | --- | --- |
|  Austrian Empire/Austria-Hungary | Geheimrat | ยกเลิก ค.ศ. 1919 |
|  Bermuda | Privy Council of Bermuda | แยกตัว ค.ศ. 1888 |
|  Empire of Brazil | His Imperial Majesty's Council | ตำแหน่งอันทรงเกียรติ บางส่วนเป็นส่วนหนึ่งของคณะรัฐมนตรีหรือสภาแห่งรัฐ; ถูกยกเลิกโดยการรัฐประหารในปี ค.ศ. 1889 |
|  Konbaung dynasty (Burma) | Byedaik | ยกเลิก ค.ศ. 1885 |
|  Qing dynasty (China) | Grand Council | ยกเลิก ค.ศ. 1898 |
|  Kingdom of England | Privy Council of England | แทนที่โดยสภาองคมนตรีแห่งบริเตนใหญ่ Great Britain เมื่อวันที่ 1 พฤษภาคม ค.ศ. 1708 |
|  Ethiopian Empire | Crown Council of Ethiopia | ยกเลิก ค.ศ. 1974, กลับมาด้วยข้ออ้าง ค.ศ. 1987[ต้องการอ้างอิง] |
|  Kingdom of France | Conseil du Roi | ยกเลิก ค.ศ. 1791 และแทนที่ด้วยConseil d'État |
|  German Empire | Geheimrat | ยกเลิก ค.ศ. 1918 |
|  Kingdom of Greece | Council of State | ก่อตั้งในปี 1835; ยกเลิก ปี 1865, กลับมาตั้งใหม่ ปี 1929 ในฐานะศาลปกครองอาวุโสของกรีซ |
|  Electorate of Hanover | Privy Council of Hanover | ยกเลิก ค.ศ. 1866 |
|  Kingdom of Hawaiʻi | Privy Council of the Hawaiian Kingdom | ยกเลิก ค.ศ. หลังจากที่ฮาวาย กลายเป็นสาธารณรัฐ ในปี 1893 |
|  Kingdom of Ireland | Privy Council of Ireland | คงไว้ภายหลังวันที่มีผลบังคับใช้ของพระราชบัญญัติสหภาพ ค.ศ. 1800, แต่ไม่มีความเคลื่อนไหวตั้งแต่ปี 1922 |
|  Empire of Japan | Privy Council of Japan | ยกเลิก ค.ศ. 1947 |
|  Kingdom of Laos | King's Council | ยกเลิก ค.ศ. 1975 |
|  Kingdom of Nepal | Rajsabha | ราชวงศ์ยกเลิกวันที่ 28 พฤษภาคม 2008 |
|  Habsburg Netherlands | Geheime Raad or Conseil Privé | ก่อตั้งในปี 1531. ยกเลิก เป็นครั้งสุดท้ายในปี 1794 |
|  Nguyễn dynasty (Vietnam) | Viện cơ mật | ยกเลิกในปี 1945 พร้อมกับการล้มล้างระบอบกษัตริย์ |
|  Northern Ireland | Privy Council of Northern Ireland | หยุดความเคลื่อนไหวตั้งแต่ปี 1972 |
|  Ottoman Empire | Divan | ราชวงศ์ยกเลิกไปในปี 1922 |
|  Kingdom of Portugal | His Most Faithful Majesty's Council | ระบอบกษัตริย์ถูกยกเลิกในปี 1910 |
|  Russian Empire | Supreme Privy Council | ยกเลิก ค.ศ. 1730 |
|  Electorate of Saxony | Privy Council of Saxony | ก่อตั้งในปี 1697 เพื่อบริหารเขตอำนาจเหนือสถาบันนิกายลูเธอรันในนามของผู้มีสิทธิเลือกตั้งที่เปลี่ยนมานับถือศาสนาคริสต์นิกายโรมันคาทอลิก[ต้องการอ้างอิง] |
|  Kingdom of Scotland | Privy Council of Scotland | ยกเลิกเมื่อวันที่ 1 พฤษภาคม1708, แทนที่ด้วยคณะองคมนตรีแห่งบริเตนใหญ่ |
|  Sweden | Privy Council of Sweden | ยกเลิก ค.ศ. 1789 |
|  Kingdom of Yugoslavia | Privy Council of Yugoslavia | ยกเลิกในปี 1945, กลับมาใหม่ด้วยข้ออ้างในปี 1990 และแทนที่ด้วยสภาองคมนตรีแห่งเซอร์เบียในปี 2006[ต้องการอ้างอิง] |
|  Sultanate of Sulu | Ruma Bichara (State Council) | ถูกยกเลิกหลังจากการล่าอาณานิคมของสเปนในฟิลิปปินส์ |
ดูเพิ่ม

คณะองคมนตรีไทย
Council of State
Crown Council
Executive Council (Commonwealth countries)
Privy Council ministry
State Council
คณะอิสลามศึกษาและนิติศาสตร์ มหาวิทยาลัยฟาฏอนี

| --- | --- |
Faculty of Islamic Studies and Law, Fatoni University

สถาปนา: พ.ศ. 2541
คณบดี: ดร.ฆอซาลี เบ็ญหมัด
ที่อยู่: ที่ตั้ง 35/8 หมู่ 3 บ้านโสร่ง ตำบลเขาตูม อำเภอยะรัง จังหวัดปัตตานี 94160  ประเทศไทย
วารสาร: วารสารคณะอิสลามศึกษาและนิติศาสตร์
สี:   สีน้ำเงิน
สถานปฏิบัติ: วิทยาเขตปัตตานี
เว็บไซต์: www.islamic.ftu.ac.th 
คณะอิสลามศึกษาและนิติศาสตร์ มหาวิทยาลัยฟาฏอนี (อังกฤษ: Faculty of Islamic Studies and Law, Fatoni University) เป็น คณะวิชา สังกัดมหาวิทยาลัยฟาฏอนี
ประวัติวิทยาลัย

คณะอิสลามศึกษาและนิติศาสตร์ เป็นคณะแรกของมหาวิทยาลัยอิสลามยะลา เดิมมีชื่อว่า คณะอิสลามศึกษา ได้ก่อตั้งขึ้น ในปี พ.ศ. 2541 ซึ่งเป็นปีสถาปนามหาวิทยาลัย ณ บ้านปารามีแต ตำบลบุดี อำเภอเมืองยะลา จังหวัดยะลา ต่อมาเมื่อวันที่ 1 พฤษภาคม 2547 ได้ย้ายที่ทำการมาอยู่ ณ บ้านโสร่ง ตำบลเขาตูม อำเภอยะรัง จังหวัดปัตตานี ณ อาคารชีคกอเซ็ม 2 และได้เปลี่ยนชื่อคณะมาเป็น คณะอิสลามศึกษาและนิติศาสตร์ ในปีการศึกษา 2555
หลักสูตร

| คณะอิสลามศึกษาและนิติศาสตร์ มหาวิทยาลัยฟาฏอนี> ระดับปริญญาตรี | คณะอิสลามศึกษาและนิติศาสตร์ มหาวิทยาลัยฟาฏอนี> ระดับปริญญาโท | คณะอิสลามศึกษาและนิติศาสตร์ มหาวิทยาลัยฟาฏอนี> ระดับปริญญาเอก |
| --- | --- | --- |
| หลักสูตรศิลปศาสตร์บัณฑต (ศศ.บ) ▪ สาขาวิชา อิสลามศึกษา ▪ สาขาวิชา อูศูลุดดิน (หลักการศาสนาอิสลาม) (หลักสูตรนานาชาติ ▪ สาขาวิชา ชารีอะห์ (กฎหมายอิสลาม) ▪  สาขาวิชา อัลกุรอาน และ อัสสุนนะห์ (หลักสูตร นานาชาติ) หลักสูตรนิติศาสตร์บัณฑิต ▪ สาขาวิชา นิติศาสตร์ |  หลักสูตรศิลปศาสตรบัณฑิต (ศศ.ม.) สาขาวิชาอิสลามศึกษา |  หลักสูตรปรัชญาดุษฎีบัณฑิต (ปร.ด.) สาขาวิชาอิสลามศึกษา    |
แหล่งข้อมูลอื่น

เว็บไซต์อย่างเป็นทางการของมหาวิทยาลัยฟาฏอนี เก็บถาวร 2017-11-14 ที่ เวย์แบ็กแมชชีน
เว๊บไซต์คณะอิสลามศึกษาและนิติศาสตร์ มหาวิทยาลัยฟาฏอนี เก็บถาวร 2017-12-10 ที่ เวย์แบ็กแมชชีน
คณะวิทยาศาสตร์ มหาวิทยาลัยศิลปากร

| --- | --- |
Faculty of Science, Silpakorn University

สถาปนา: 27 ธันวาคม พ.ศ. 2514 (52 ปี)
คณบดี: ผู้ช่วยศาสตราจารย์ ดร. นรงค์ ฉิมพาลี
ที่อยู่: คณะวิทยาศาสตร์ มหาวิทยาลัยศิลปากร เลขที่ 6 ถนนราชมรรคาใน ตำบลพระปฐมเจดีย์ อำเภอเมืองนครปฐม จังหวัดนครปฐม 73000
วารสาร: วารสารคณะวิทยาศาสตร์ มหาวิทยาลัยศิลปากร
สี:   สีจำปา
มาสคอต: พระคเณศ ภายใน อะตอม
เว็บไซต์: www.sc.su.ac.th
คณะวิทยาศาสตร์ มหาวิทยาลัยศิลปากร (อังกฤษ: Faculty of Science, Silpakorn University) เป็นคณะวิชาลำดับที่ 7 ของ มหาวิทยาลัยศิลปากร และเป็นคณะวิชาแรกของมหาวิทยาลัยศิลปากรที่เปิดสอนด้านวิทยาศาสตร์ ก่อตั้งขึ้นเมื่อวันที่ 27 ธันวาคม พ.ศ. 2514
หน่วยงาน

สำนักงานคณบดี
ภาควิชาคณิตศาสตร์
ภาควิชาเคมี
ภาควิชาชีววิทยา
ภาควิชาฟิสิกส์
ภาควิชาวิทยาศาสตร์สิ่งแวดล้อม
ภาควิชาสถิติ
ภาควิชาคอมพิวเตอร์
ภาควิชาจุลชีววิทยา
ศูนย์เครื่องมือวิทยาศาสตร์และเทคโนโลยี คณะวิทยาศาสตร์
หลักสูตร

| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตร วิทยาศาสตรบัณฑิต (วท.บ.) สาขาวิชาคณิตศาสตร์  สาขาวิชาชีววิทยา  สาขาวิชาเคมี  สาขาวิชาฟิสิกส์  สาขาวิชาสถิติ  สาขาวิชาวิทยาศาสตร์สิ่งแวดล้อม  สาขาวิชาวิทยาการคอมพิวเตอร์  สาขาวิชาจุลชีววิทยา  สาขาวิชาคณิตศาสตร์ประยุกต์  สาขาวิชาเทคโนโลยีสารสนเทศ  สาขาวิชาวิทยาการข้อมูล หลักสูตร ศึกษาศาสตรบัณฑิต (ศษ.บ.) สาขาวิชาฟิสิกส์ (ร่วมกับ คณะศึกษาศาสตร์) |  หลักสูตรวิทยาศาสตรมหาบัณฑิต (วท.ม.) สาขาวิชาเคมีศึกษา  สาขาวิชาเคมี  สาขาวิชาฟิสิกส์  สาขาวิชาชีววิทยา  สาขาวิชาจุลชีววิทยา  สาขาวิชาสถิติประยุกต์  สาขาวิชาคณิตศาสตร์  สาขาวิชาคณิตศาสตร์ศึกษา  สาขาวิชาเทคโนโลยีสารสนเทศและนวัตกรรมดิจิทัล  สาขาวิชาวิทยาศาสตร์สิ่งแวดล้อม  สาขาวิชานิติวิทยาศาสตร์ (ร่วมกับ โรงเรียนนายร้อยตำรวจ) |  หลักสูตรปรัชญาดุษฎีบัณฑิต (ปร.ด.) สาขาวิชาเคมี  สาขาวิชาฟิสิกส์  สาขาวิชาคณิตศาสตร์ (หลักสูตรนานาชาติ)  สาขาวิชาชีววิทยา  สาขาวิชาจุลชีววิทยา  สาขาวิชาเทคโนโลยีสารสนเทศและนวัตกรรมดิจิทัล  สาขาวิชานิติวิทยาศาสตร์และงานยุติธรรม (หลักสูตรพหุวิทยาการ) |
ทำเนียบคณบดี

| รายนามคณบดีคณะวิทยาศาสตร์> ลำดับ | รายนามคณบดีคณะวิทยาศาสตร์> คณบดี | รายนามคณบดีคณะวิทยาศาสตร์> วาระการดำรงตำแหน่ง |
| --- | --- | --- |
| 1 | รองศาสตราจารย์ ดร. ไววิทย์ พุทธารี | 30 สิงหาคม พ.ศ. 2515 – 11 กันยายน พ.ศ. 2517   12 กันยายน พ.ศ. 2517 – 1 มิถุนายน พ.ศ. 2519 |
| 2 | ศาสตราจารย์ ดร. อดุล วิเชียรเจริญ | รักษาราชการแทนคณบดี 2 มิถุนายน พ.ศ. 2519 – 17 มีนาคม พ.ศ. 2520 |
| 3 | ผู้ช่วยศาสตราจารย์ ดร. ทวี หอมชง | 18 มีนาคม พ.ศ. 2520 – 31 มกราคม พ.ศ. 2521 |
| 4 | ผู้ช่วยศาสตราจารย์ ดร. สุรชัย นิมจิรวัฒน์ | รักษาราชการแทนคณบดี 1 กุมภาพันธ์ พ.ศ. 2521 – 30 กันยายน พ.ศ. 2521   1 พฤศจิกายน พ.ศ. 2525 – 31 ตุลาคม พ.ศ. 2529 |
| 5 | ผู้ช่วยศาสตราจารย์ ดร. ประดน จาติกวนิช | 1 ตุลาคม พ.ศ. 2521 – 31 ตุลาคม พ.ศ. 2525 |
| 6 | อาจารย์ ดร. สมเกียรติ ธาดานิติ | 1 พฤศจิกายน พ.ศ. 2529 – 31 ตุลาคม พ.ศ. 2533 |
| 7 | ผู้ช่วยศาสตราจารย์ ดร. พินิติ รตะนานุกูล | 1 พฤศจิกายน พ.ศ. 2533 – 28 กุมภาพันธ์ พ.ศ. 2537 (ลาออก) |
| 8 | อาจารย์ ดร. ดลฤดี  ฉิมพาลี | รักษาราชการแทนคณบดี 1 มีนาคม พ.ศ. 2537 – 5 เมษายน พ.ศ. 2537 |
| 9 | อาจารย์ ดร. จรุงแสง ลักษณบุญส่ง | 6 เมษายน พ.ศ. 2537 – 5 เมษายน พ.ศ. 2541   6 เมษายน พ.ศ. 2541 – 1 พฤศจิกายน พ.ศ. 2543 (ลาออก)   รักษาราชการแทนคณบดี 2 พฤศจิกายน พ.ศ. 2543 – 25 กุมภาพันธ์ พ.ศ. 2544   1 ตุลาคม พ.ศ. 2549 – 30 กันยายน พ.ศ. 2553   1 ตุลาคม พ.ศ. 2553 – 3 ธันวาคม พ.ศ. 2555   รักษาราชการ 4 ธันวาคม พ.ศ. 2555 – 12 มิถุนายน พ.ศ. 2556 |
| 10 | รองศาสตราจารย์ วัฒนา เกาศัลย์ | รักษาราชการแทนคณบดี 26 กุมภาพันธ์ พ.ศ. 2544 – 7 มีนาคม พ.ศ. 2544 |
| 11 | อาจารย์ ดร. ชาคร วิภูษณวนิช | 8 มีนาคม พ.ศ. 2544 – 8 พฤษภาคม พ.ศ. 2546 (ลาออก)   รักษาราชการแทนคณบดี 9 พฤษภาคม พ.ศ. 2546 – 14 พฤษภาคม พ.ศ. 2546 |
| 12 | ผู้ช่วยศาสตราจารย์ ดร. ปราณี นิลกรณ์ | 15 พฤษภาคม พ.ศ. 2546 – 30 กันยายน พ.ศ. 2549 (ลาออก) |
| 13 | รองศาสตราจารย์ ดร. สืบสกุล อยู่ยืนยง | 13 มิถุนายน พ.ศ. 2556 – 12 มิถุนายน พ.ศ. 2560 |
| 14 | ผู้ช่วยศาสตราจารย์ ดร. นรงค์ ฉิมพาลี | 13 มิถุนายน พ.ศ. 2560 – ปัจจุบัน |

หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น
ดูเพิ่ม

มหาวิทยาลัยศิลปากร
รายชื่อคณะวิทยาศาสตร์ในประเทศไทย
แหล่งข้อมูลอื่น

เว็บไซต์คณะวิทยาศาสตร์ มหาวิทยาลัยศิลปากร
เฟซบุ๊กคณะวิทยาศาสตร์ มหาวิทยาลัยศิลปากร
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยศิลปากร |
| --- | --- | --- |
| อัตลักษณ์ | พระคเณศ • สีเขียวเวอร์ริเดียน • ต้นจัน • ดอกแก้ว • ซานตาลูชีอา • ศิลปากรนิยม • กลิ่นจัน |  |
| วิทยาเขต | วังท่าพระ • พระราชวังสนามจันทร์ • สารสนเทศเพชรบุรี |  |
| คณะ | จิตรกรรมประติมากรรมและภาพพิมพ์ • สถาปัตยกรรมศาสตร์ • โบราณคดี • มัณฑนศิลป์ • อักษรศาสตร์ • ศึกษาศาสตร์ • วิทยาศาสตร์ • เภสัชศาสตร์ • วิศวกรรมศาสตร์และเทคโนโลยีอุตสาหกรรม • ดุริยางคศาสตร์ • สัตวศาสตร์และเทคโนโลยีการเกษตร • วิทยาการจัดการ • เทคโนโลยีสารสนเทศและการสื่อสาร |  |
| วิทยาลัย | วิทยาลัยนานาชาติ • บัณฑิตวิทยาลัย |  |
| หน่วยงานอื่น | โรงเรียนสาธิตมหาวิทยาลัยศิลปากร • ศูนย์สันสกฤตศึกษา |  |
| สถานที่สำคัญ | วังท่าพระ • พระราชวังสนามจันทร์ • พระตำหนักชาลีมงคลอาสน์ • พระตำหนักมารีราชรัตบัลลังก์ • พระตำหนักทับขวัญ • ที่หยุดรถไฟพระราชวังสนามจันทร์ |  |
| หน่วยงานในอดีต | กรมศิลปากร • วิทยาลัยนาฏศิลป • วิทยาลัยช่างศิลป • ศูนย์มานุษยวิทยาสิรินธร • สถาบันดนตรีกัลยาณิวัฒนา |  |
หมวดหมู่ • โครงการ • สถานีย่อย
อาคารวิทยา 1
คดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด

| คดีระหว่างบริษัทซัมซุงอิเล็คทรอนิกส์ จำกัดกับบริษัทแอปเปิล> Samsung Electronics Co. v. Apple Inc. |
| --- | --- |

ตราศาลสูงสุดสหรัฐ
สาระแห่งคดี
คำฟ้อง: ขอให้วินิจฉัยว่า เมื่อสิทธิบัตรออกแบบใช้ได้เฉพาะกับองค์ประกอบหนึ่งของผลิตภัณฑ์ การยกกำไรของผู้ละเมิดสิทธิควรจำกัดอยู่เฉพาะกำไรซึ่งเกิดจากองค์ประกอบนั้นหรือไม่
คู่ความ
โจทก์: บริษัทแอปเปิล
จำเลย: บริษัทซัมซุงอิเล็คทรอนิกส์ จำกัด
ศาล
ศาล: ศาลสูงสุดสหรัฐ
ตุลาการ: ประธาน: John Roberts  ตุลาการสมทบ: Anthony Kennedy Clarence Thomas Ruth Bader Ginsburg Stephen Breyer Samuel Alito Sonia Sotomayor Elena Kagan
วินิจฉัย
" "บทประดิษฐกรรม" ดังที่ใช้ในบทบัญญัติรัฐบัญญัติสิทธิบัตรครอบคลุมค่าเสียหายสำหรับการละเมิดสิทธิสิทธิบัตรออกแบบ ครอบคลุมทั้งผลิตภัณฑ์ที่ขายแก่ผู้บริโภค และองค์ประกอบของผลิตถัณฑ์นั้น และองค์ประกอบของสมาร์ตโฟนที่ละเมิดสิทธิอาจเป็น "บทประดิษฐกรรม" ที่เกี่ยวข้อง แม้ผู้บริโภคไม่อาจซื้อองค์ประกอบเหล่านั้นแยกจากสมาร์ตโฟนได้ "
ลงวันที่: 6 ธันวาคม 2559
กฎหมาย: 35 U.S.C. § 289
เว็บไซต์
No. 15-777
คดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด (อังกฤษ: Apple Inc. v. Samsung Electronics Co., Ltd.) เป็นคดีในศาลแรกในชุดที่กำลังดำเนินอยู่ระหว่างบริษัทแอปเปิล กับบริษัทซัมซุงอิเล็คทรอนิกส์ จำกัด ว่าด้วยแบบผลิตภัณฑ์สมาร์ตโฟนและแท็บเล็ตคอมพิวเตอร์ ทั้งสองบริษัทเป็นผู้ผลิตสมาร์ตโฟนขายเกินครึ่งทั่วโลก ในเดือนกรกฎาคม พ.ศ. 2555 ในฤดูใบไม้ผลิ พ.ศ. 2554 แอปเปิลเริ่มฟ้องร้องซัมซุงในคดีการละเมิดสิทธิบัตร ขณะที่แอปเปิลกับโมโตโรล่าโมบิลิตีได้มีการฟ้องร้องมาแล้วก่อนหน้านี้ การฟ้องร้องสิทธิบัตรเทคโนโลยีในหลายชาติของแอปเปิลได้กลายมาเป็นส่วนหนึ่งของ "สงครามสิทธิบัตรอุปกรณ์เคลื่อนที่" ซึ่งเป็นการฟ้องร้องอย่างกว้างขวางในการแข่งขันอย่างดุเดือดในตลาดโทรศัพท์เคลื่อนที่ผู้บริโภคของโลก
จนถึงเดือนสิงหาคม พ.ศ. 2554 แอปเปิลและซัมซุงได้ฟ้องร้องกันแล้ว 19 คดีใน 9 ประเทศ เมื่อถึงเดือนตุลาคม ได้มีการฟ้องร้องเพิ่มในอีกประเทศหนึ่ง รวมเป็น 10 ประเทศ ในเดือนเมษายน พ.ศ. 2555 ศาลสหรัฐสั่งให้ประธานบริหารของแอปเปิลและซัมซุงเจรจาระงับคดีเพื่อจำกัดหรือแก้ไขข้อพิพาทด้านสิทธิบัตร จนถึงเดือนกรกฎาคม พ.ศ. 2555 ทั้งสองบริษัทยังพัวพันอยู่ในกว่า 50 คดีทั่วโลก โดยทั้งสองมีการเรียกร้องค่าเสียหายหลายพันล้านดอลล่าร์สหรัฐต่อกัน
วันที่ 6 ธันวาคม 2559 ศาลสูงสุดสหรัฐวินิจฉัยด้วยมติ 8-0 ให้กลับคำวินิจฉัยจากการไต่สวนครั้งแรกซึ่งให้แอปเปิลได้เงินชดเชยเกือบ 400 ล้านดอลลาร์สหรัฐ และส่งคดีคืนไปยังศาลอุทธรณ์กลางเพื่อให้นิยามมาตรฐานทางกฎหมายที่เหมาะสมของ "บทประดิษฐกรรม" เนื่องจากมิใช่ตัวสมาร์ตโฟน แต่เป็นเคสและจอภาพซึ่งสิทธิบัตรการออกแบบยังใช้ได้อยู่
คดีระหว่างบอสต็อกกับเทศมณฑลเคลย์ตัน (รัฐจอร์เจีย)

| คดีระหว่างเจอรัลด์ ลินน์ บอสต็อก กับเทศมณฑลเคลย์ตัน รัฐจอร์เจีย> Gerald Lynn Bostock v. Clayton County, Georgia |
| --- | --- |

ตราศาลสูงสุดสหรัฐ
สาระแห่งคดี
คำฟ้อง: ขอให้วินิจฉัยว่า การเลือกปฏิบัติต่อลูกจ้างเนื่องจากรสนิยมทางเพศประกอบเป็นการเลือกปฏิบัติในการจ้างงาน "เนื่องจาก...เพศ" อันต้องห้ามในความหมายของลักษณะ 7 ของรัฐบัญญัติสิทธิพลเมือง ค.ศ. 1964 หรือไม่
คู่ความ
โจทก์: เจอรัลด์ ลินน์ บอสต็อก
จำเลย: เทศมณฑลเคลย์ตัน (รัฐจอร์เจีย)
ศาล
ศาล: ศาลสูงสุดสหรัฐ
ตุลาการ: ประธาน: John Roberts  ตุลาการสมทบ: Clarence Thomas Ruth Bader Ginsburg Stephen Breyer Samuel Alito Sonia Sotomayor Elena Kagan Neil Gorsuch Brett Kavanaugh
วินิจฉัย
" นายจ้างที่ไล่ลูกจ้างออกด้วยเหตุผลว่าเป็นเกย์หรือบุคคลข้ามเพศละเมิดลักษณะ 7 ของรัฐบัญญัติสิทธิพลเมือง ค.ศ. 1964 "
ลงวันที่: 15 มิถุนายน 2020
กฎหมาย: รัฐบัญญัติสิทธิพลเมือง ค.ศ. 1964
เว็บไซต์
No. 17-1618
คดีระหว่างบอสต็อกและเทศมณฑลเคลย์ตัน รัฐจอร์เจีย (อังกฤษ: Bostock v. Clayton County, Georgia) (590 U.S. ___ (2020)) เป็นคดีหมุดหมายสำคัญของศาลสูงสุดสหรัฐซึ่งศาลตัดสินคดีว่าลักษณะ 7 ในรัฐบัญญัติสิทธิพลเมือง ปี 1964 คุ้มครองลูกจ้างจากการเลือกปฏิบัติเพราะรสนิยมทางเพศหรืออัตลักษณ์ทางเพศ
เจอรัลด์ บอสต็อก (Gerald Bostock) โจทก์ของคดี ถูกไล่ออกหลังเขาแสดงความสนใจในลีกซอฟต์บอลของเกย์แห่งหนึ่งในที่ทำงาน ศาลชั้นต้นยึดตัดสินตามคดีเดิมของศาลอุทธรณ์ภาคสิบเอ็ด ว่าลักษณะ 7 ไม่ครอบคลุมการคุ้มครองการเลือกปฏิบัติในการจ้างงานจากรสนิยมทางเพศ มีการรวมคดีพิจารณากับ คดีระหว่างบริษัท อัลติจูดเอ็กซ์เพรส จำกัด กับซาร์ดา (Altitude Express, Inc. v. Zarda) เป็นคดีคล้ายกันซึ่งว่าด้วยการเลือกปฏิบัติตามที่ปรากฏเนื่องจากรสนิยมทางเพศจากศาลอุทธรณ์ภาคสองแต่ท้ายที่สุดได้ถูกเพิ่มเข้าไปในการแยกอุธรณ์ (circuit split) ศาลนั่งพิจารณาคำแถลงการณ์ด้วยวาจาในวันที่ 8 ตุลาคม 2019 ไปพร้อมกับ คดีระหว่างอาร์.จี แอนด์ จี.อาร์ แฮร์ริสฟิวนรอลโฮมส์ จำกัด กับคณะกรรมาธิการเพื่อโอกาสการจ้างงานที่เท่าเทียม (R.G. & G.R. Harris Funeral Homes Inc. v. Equal Employment Opportunity Commission) ซึ่งเป็นปัญหาเดียวกันว่าด้วยการเลือกปฏิบัติในลักษณะ 7 ภายใต้รัฐบัญญัติสิทธิพลเมืองที่เกียวช่วยข้องกับบุคคลข้ามเพศ
ในวันที่ 15 มิถุนายน 2020 ศาลวินิจฉัยโดยมีมติเสียงข้างมาก 6–3 ครอบคลุมทั้งสามคดีว่าการเลือกปฏิบัติโดยเกณฑ์รสนิยมทางเพศหรืออัตลักษณ์ทางเพศจัดเป็นการเลือกปฏิบัติ "ด้วยเหตุเพศ" ซึ่งต้องห้ามตามลักษณะ 7 ในความเห็นฝ่ายข้างมากของศาลฯ ซึ่งตุลาการ นีล กอร์ซัช (Neil Gorsuch) เป็นผู้ร่างขึ้นนั้นระบุว่า เนื่องจากนายจ้างเลือกปฏิบัติต่อลูกจ้างที่เป็นเกย์หรือบุคคลข้ามเพศยอมรับพฤติกรรมบางอย่าง (เช่นดึงดูดต่อหญิง) ในลูกจ้างเพศหนึ่ง แต่ไม่ยอมรับพฤติกรรมอย่างเดียวกันในลูกจ้างเพศอื่น
คำวินิจฉัยดังกล่าวได้รับการเชิดชูว่าเป็นหนึ่งในคำวินิจฉัยทางกฎหมายที่สำคัญที่สุดต่อสิทธิบุคคลที่มีความหลากหมายทางเพศในสหรัฐ ควบคู่กับคดีระหว่างลอว์เรนซ์ กับรัฐเท็กซัส (Lawrence v. Texas, ปี 2003) และคดีระหว่างออเบอร์จเฟลล์ กับฮอกเจส (Obergefell v. Hodges, ปี 2015)
คณะเภสัชศาสตร์

คณะเภสัชศาสตร์ หรือ สำนักวิชาเภสัชศาสตร์ (อังกฤษ: School of Pharmacy) เป็นสถานศึกษาพื้นฐานในการผลิตเภสัชกร โดยแบ่งเป็นการศึกษาในระดับปริญญาบัณฑิตและบัณฑิตศึกษา การศึกษาทางเภสัชศาสตร์โดยส่วนใหญ่เป็นการศึกษาในระดับอุดมศึกษา ในหลายประเทศได้จัดหลักสูตรการศึกษาโดยใช้ระยะเวลาการศึกษา 3 - 6 ปี อันประกอบด้วย เภสัชศาสตรบัณฑิต, วิทยาศาสตรบัณฑิต สาขาเภสัชศาสตร์ หรือในระดับผู้เชี่ยวชาญทางเภสัชกรรม (Doctor of Pharmacy) ภายหลังสำเร็จการศึกษาแล้วในแต่ละประเทศจะมีการจดขึ้นทะเบียนเป็นเภสัชกรแตกต่างกันออกไป
คณะเภสัชศาสตร์ได้รับการจัดตั้งขึ้นเป็นครั้งแรกในประเทศฝรั่งเศส ซึ่งนับเป็นสถาบันการศึกษาทางเภสัชศาสตร์แห่งแรกที่ได้ยกระดับเข้าสู่ระดับอุดมศึกษา การศึกษาทางเภสัชศาสตร์โดยส่วนมากได้รับการแบ่งเป็น 2 ระบบ คือ วิทยาศาสตร์เภสัชศาสตร์ และ เภสัชบริบาลศาสตร์ โดยผู้สำเร็จการศึกษาทั้งสองประเภทต้องจดทะเบียนเป็นเภสัชกรเช่นกัน โดยวิทยาศาสตร์เภสัชศาสตร์ได้จำแนกออกเป็นหลายสาขา เช่น เภสัชภัณฑ์ เภสัชอุตสาหกรรม เภสัชวิทยา เภสัชเวท เภสัชเคมี เภสัชศาสตร์สังคม บริหารเภสัชกิจ และเภสัชบริบาลศาสตร์ยังแบ่งเป็น เภสัชกรรมคลินิก เป็นต้น
ปัจจุบันมีการจัดตั้งคณะและสำนักวิชาเภสัชศาสตร์ขึ้นหลายแห่งทั่วโลก ทั้งในสถานะเป็นโรงเรียน, วิทยาลัย, สำนักวิชา และคณะ แต่ละแห่งจะมีการจัดระบบการศึกษาแตกต่างกันออกไป
การเรียนการสอน

การศึกษาทางเภสัชศาสตร์มีการจัดหลักสูตรการศึกษาแตกต่างกันออกไปในแต่ละประเทศ ตั้งแต่ใช้ระยะเวลาศึกษา 3 - 6 ปี ในสถานศึกษาแต่ละแห่งก็มีการจำแนกแผนกวิชา, ภาควิชาออกตามความสะดวกต่อการจัดการเรียนการสอน แต่โดยส่วนมากก็ยังคงประกอบด้วยศาสตร์สำคัญ อันได้แก่ วิทยาศาสตร์เภสัชศาสตร์, เภสัชบริบาลศาสตร์ และเภสัชศาสตร์สังคม อย่างไรก็ดี ก็ยังคงมีการจำแนกตามสาขาวิชา ได้แก่ เภสัชภัณฑ์ เภสัชอุตสาหกรรม เภสัชวิทยา เภสัชเวท เภสัชเคมี เภสัชศาสตร์สังคม บริหารเภสัชกิจ
แต่ละประเทศได้จัดระบบการศึกษาแตกต่างกันไปตามระยะเวลาการศึกษา อันประกอบด้วย ระบบการศึกษา 3 ปี สำเร็จการศึกษาในระดับเภสัชศาสตรบัณฑิต ได้แก่ประเทศเดนมาร์ก, ระบบการศึกษา 4 ปี สำเร็จการศึกษาในระดับเภสัชศาสตร์บัณฑิตหรืออนุปริญญาเภสัชศาสตบัณฑิต ได้แก่ ประเทศแคนาดา, ออสเตรเลีย, กรีซ, ไอร์แลนด์ และนิวซีแลนด์, ระบบการศึกษา 5 ปีในสเปนและการ์ตาร์ และระบบการศึกษา 6 ปี สำเร็จการศึกษาในระดับเภสัชศาสตรบัณฑิตเป็นผู้เชี่ยวชาญทางเภสัชกรรมในชิลี โปรตุเกส ฝรั่งเศส และประเทศไทย
ในการเรียนการสอนของทุกสถาบันจะประกอบด้วยวิชาพื้นฐานทั้งทางวิทยาศาสตร์และสังคมศาสตร์ นอกจากนี้ยังต้องศึกษาในศาสตร์อื่นๆที่มีความเกี่ยวข้องกับเภสัชศาสตร์ด้วย อาทิ กายวิภาคศาสตร์ สรีรวิทยา ชีวเคมี และจุลชีววิทยา และในระหว่างการศึกษาสถาบันโดยส่วนใหญ่จะจัดให้มีการฝึกงานทางเภสัชกรรมตามสมควร ภายหลังสำเร็จการศึกษาในแต่ละแห่งอาจศึกษาต่อในระดับบัณฑิตศึกษา อาทิ เภสัชศาสตรมหาบัณฑิต และ เภสัชศาสตรดุษฎีบัณฑิต